Kawża C‑80/12

Felixstowe Dock and Railway Company Ltd et

vs

The Commissioners for Her Majesty’s Revenue & Customs

[talba għal deċiżjoni preliminari mressqa mill-First-tier Tribunal (Tax Chamber)]

“Rinviju għal deċiżjoni preliminari — Libertà ta’ stabbiliment — Taxxi fuq il-kumpanniji — Tnaqqis fiskali — Gruppi ta’ kumpanniji u konsorzji — Leġiżlazzjoni nazzjonali li tippermetti t-trasferiment ta’ telf bejn kumpannija li tagħmel parti minn konsorzju u kumpannija li tagħmel parti minn grupp, konnessi permezz ta’ ‘kumpannija ta’ konnessjoni’ li hija kemm membru tal-grupp kif ukoll tal-konsorzju — Kundizzjoni ta’ residenza tal-‘kumpannija ta’ konnessjoni’ — Diskriminazzjoni skont il-post tas-sede — Kumpannija parent finali tal-grupp stabbilita fi Stat terz u li għandha l-kumpanniji li qed jipprovaw jittrasferixxu telf permezz ta’ kumpanniji stabbiliti fi Stati terzi”

Sommarju — Sentenza tal-Qorti tal-Ġustizzja (Awla Manja) tal-1 ta’ April 2014

Moviment liberu tal-persuni – Libertà ta’ stabbiliment – Leġiżlazzjoni fiskali – Taxxa fuq il-kumpanniji – Tnaqqis fiskali – Leġiżlazzjoni nazzjonali li teskludi t-trasferiment ta’ telf bejn kumpannija residenti oħra li tagħmel parti minn grupp u kumpannija residenti oħra li tagħmel parti minn konsorzju konness permezz ta’ “kumpannija ta’ konnessjoni” li tagħmel parti kemm minn dan il-grupp kif ukoll minn dan il-konsorzju stabbilit fi Stat Membru ieħor– Inammissibbiltà – Ġustifikazzjoni – Tqassim ibbilanċjat tas-setgħa ta’ tassazzjoni bejn l-Istati Membri – Ġlieda kontra prattiki abbużivi u l-evażjoni fiskali – Assenza

(Artikoli 49 TFUE u 54 TFUE)

L-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta’ Stat Membru li tirrikonoxxi l-possibbiltà għal kumpannija residenti li tagħmel parti minn grupp li tikseb it-trasferiment ta’ telf imġarrab minn kumpannija residenti oħra li tagħmel parti minn konsorzju meta “kumpannija ta’ konnessjoni” li tagħmel parti kemm minn dan il-grupp kif ukoll minn dan il-konsorzju tirresjedi wkoll fl-imsemmi Stat Membru, u dan irrispettivament mir-residenza tal-kumpanniji li jżommu huma stess jew permezz ta’ kumpanniji intermedjarji l-kapital tal-kumpannija ta’ konnessjoni u tal-kumpanniji l-oħrajn affettwati mit-trasferiment ta’ telf, filwaqt li din il-leġiżlazzjoni teskludi tali possibbiltà meta l-kumpannija ta’ konnessjoni tkun stabbilita fi Stat Membru ieħor.

Fil-fatt, din id-differenza fit-trattament tirrendi inqas attraenti f’termini ta’ taxxa l-istabbiliment ta’ kumpannija ta’ konnessjoni fi Stat Membru ieħor, peress li l-leġiżlazzjoni nazzjonali tagħti l-vantaġġ fiskali ċċitat iktar ’il fuq biss fil-każ ta’ kumpanniji ta’ konnessjoni residenti.

Sabiex tali differenza fit-trattament tkun kompatibbli mad-dispożizzjonijiet tat-Trattat FUE dwar il-libertà ta’ stabbiliment, din għandha, jew tkun tirrigwarda sitwazzjonijiet li ma humiex oġġettivament komparabbli, u f’dan il-każ il-komparabbiltà ta’ sitwazzjoni transkonfinali ma’ sitwazzjoni interna għandha għaldaqstant tiġi eżaminata fid-dawl tal-għan segwit mid-dispożizzjonijiet nazzjonali inkwistjoni, jew tkun iġġustifikata permezz ta’ raġuni imperattiva ta’ interess ġenerali.

Fir-rigward tal-komparabbiltà, huwa paċifiku li l-kumpanniji taxxabbli li huma konnessi permezz ta’ kumpannija ta’ konnessjoni residenti fi Stat Membru u dawk li huma konnessi permezz ta’ kumpannija ta’ konnessjoni stabbilita fi Stat Membru ieħor huma, fid-dawl tal-għan ta’ sistema fiskali kkonċernat, imqiegħda f’sitwazzjonijiet oġġettivament komparabbli, f’dak li jirrigwarda l-possibbiltà ta’ trasferiment bejniethom, permezz ta’ tnaqqis ta’ grupp fil-kuntest ta’ konsorzju, ta’ telf fl-ewwel Stat Membru.

Barra minn hekk, ir-restrizzjoni għal-libertà ta’ stabbiliment ma tistax tiġi ġġustifikata permezz ta’ raġunijiet imperattivi ta’ interess ġenerali bbażati fuq l-għan taż-żamma tat-tqassim ibbilanċjat tas-setgħa ta’ tassazzjoni bejn l-Istati Membri, tal-ġlieda kontra skemi purament artifiċjali, li għandhom l-għan li jevitaw l-applikazzjoni tal-leġiżlazzjoni tal-Istat Membru kkonċernat, jew tal-ġlieda kontra r-rifuġji fiskali.

Barra minn hekk, minn ebda dispożizzjoni tad-dritt tal-Unjoni ma jirriżulta li l-oriġini tal-azzjonisti, persuni fiżiċi jew ġuridiċi, tal-kumpanniji residenti fl-Unjoni taffettwa d-dritt ta’ dawn il-kumpanniji li jinvokaw il-libertà ta’ stabbiliment. L-istatus ta’ kumpannija tal-Unjoni huwa bbażat, skont l-Artikolu 54 TFUE, fuq il-post tas-sede tagħha u tal-ordinament ġuridiku fejn il-kumpannija tkun inkorporata, u mhux fuq in-nazzjonalità tal-azzjonisti tagħha.

(ara l-punti 21, 25, 26, 31, 32, 35, 40, 42 u d-dispożittiv)

Kawża C‑80/12

Felixstowe Dock and Railway Company Ltd et

vs

The Commissioners for Her Majesty’s Revenue & Customs

[talba għal deċiżjoni preliminari mressqa mill-First-tier Tribunal (Tax Chamber)]

“Rinviju għal deċiżjoni preliminari — Libertà ta’ stabbiliment — Taxxi fuq il-kumpanniji — Tnaqqis fiskali — Gruppi ta’ kumpanniji u konsorzji — Leġiżlazzjoni nazzjonali li tippermetti t-trasferiment ta’ telf bejn kumpannija li tagħmel parti minn konsorzju u kumpannija li tagħmel parti minn grupp, konnessi permezz ta’ ‘kumpannija ta’ konnessjoni’ li hija kemm membru tal-grupp kif ukoll tal-konsorzju — Kundizzjoni ta’ residenza tal-‘kumpannija ta’ konnessjoni’ — Diskriminazzjoni skont il-post tas-sede — Kumpannija parent finali tal-grupp stabbilita fi Stat terz u li għandha l-kumpanniji li qed jipprovaw jittrasferixxu telf permezz ta’ kumpanniji stabbiliti fi Stati terzi”

Sommarju — Sentenza tal-Qorti tal-Ġustizzja (Awla Manja) tal-1 ta’ April 2014

Moviment liberu tal-persuni — Libertà ta’ stabbiliment — Leġiżlazzjoni fiskali — Taxxa fuq il-kumpanniji — Tnaqqis fiskali — Leġiżlazzjoni nazzjonali li teskludi t-trasferiment ta’ telf bejn kumpannija residenti oħra li tagħmel parti minn grupp u kumpannija residenti oħra li tagħmel parti minn konsorzju konness permezz ta’ “kumpannija ta’ konnessjoni” li tagħmel parti kemm minn dan il-grupp kif ukoll minn dan il-konsorzju stabbilit fi Stat Membru ieħor– Inammissibbiltà — Ġustifikazzjoni — Tqassim ibbilanċjat tas-setgħa ta’ tassazzjoni bejn l-Istati Membri — Ġlieda kontra prattiki abbużivi u l-evażjoni fiskali — Assenza

(Artikoli 49 TFUE u 54 TFUE)

L-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta’ Stat Membru li tirrikonoxxi l-possibbiltà għal kumpannija residenti li tagħmel parti minn grupp li tikseb it-trasferiment ta’ telf imġarrab minn kumpannija residenti oħra li tagħmel parti minn konsorzju meta “kumpannija ta’ konnessjoni” li tagħmel parti kemm minn dan il-grupp kif ukoll minn dan il-konsorzju tirresjedi wkoll fl-imsemmi Stat Membru, u dan irrispettivament mir-residenza tal-kumpanniji li jżommu huma stess jew permezz ta’ kumpanniji intermedjarji l-kapital tal-kumpannija ta’ konnessjoni u tal-kumpanniji l-oħrajn affettwati mit-trasferiment ta’ telf, filwaqt li din il-leġiżlazzjoni teskludi tali possibbiltà meta l-kumpannija ta’ konnessjoni tkun stabbilita fi Stat Membru ieħor.

Fil-fatt, din id-differenza fit-trattament tirrendi inqas attraenti f’termini ta’ taxxa l-istabbiliment ta’ kumpannija ta’ konnessjoni fi Stat Membru ieħor, peress li l-leġiżlazzjoni nazzjonali tagħti l-vantaġġ fiskali ċċitat iktar ’il fuq biss fil-każ ta’ kumpanniji ta’ konnessjoni residenti.

Sabiex tali differenza fit-trattament tkun kompatibbli mad-dispożizzjonijiet tat-Trattat FUE dwar il-libertà ta’ stabbiliment, din għandha, jew tkun tirrigwarda sitwazzjonijiet li ma humiex oġġettivament komparabbli, u f’dan il-każ il-komparabbiltà ta’ sitwazzjoni transkonfinali ma’ sitwazzjoni interna għandha għaldaqstant tiġi eżaminata fid-dawl tal-għan segwit mid-dispożizzjonijiet nazzjonali inkwistjoni, jew tkun iġġustifikata permezz ta’ raġuni imperattiva ta’ interess ġenerali.

Fir-rigward tal-komparabbiltà, huwa paċifiku li l-kumpanniji taxxabbli li huma konnessi permezz ta’ kumpannija ta’ konnessjoni residenti fi Stat Membru u dawk li huma konnessi permezz ta’ kumpannija ta’ konnessjoni stabbilita fi Stat Membru ieħor huma, fid-dawl tal-għan ta’ sistema fiskali kkonċernat, imqiegħda f’sitwazzjonijiet oġġettivament komparabbli, f’dak li jirrigwarda l-possibbiltà ta’ trasferiment bejniethom, permezz ta’ tnaqqis ta’ grupp fil-kuntest ta’ konsorzju, ta’ telf fl-ewwel Stat Membru.

Barra minn hekk, ir-restrizzjoni għal-libertà ta’ stabbiliment ma tistax tiġi ġġustifikata permezz ta’ raġunijiet imperattivi ta’ interess ġenerali bbażati fuq l-għan taż-żamma tat-tqassim ibbilanċjat tas-setgħa ta’ tassazzjoni bejn l-Istati Membri, tal-ġlieda kontra skemi purament artifiċjali, li għandhom l-għan li jevitaw l-applikazzjoni tal-leġiżlazzjoni tal-Istat Membru kkonċernat, jew tal-ġlieda kontra r-rifuġji fiskali.

Barra minn hekk, minn ebda dispożizzjoni tad-dritt tal-Unjoni ma jirriżulta li l-oriġini tal-azzjonisti, persuni fiżiċi jew ġuridiċi, tal-kumpanniji residenti fl-Unjoni taffettwa d-dritt ta’ dawn il-kumpanniji li jinvokaw il-libertà ta’ stabbiliment. L-istatus ta’ kumpannija tal-Unjoni huwa bbażat, skont l-Artikolu 54 TFUE, fuq il-post tas-sede tagħha u tal-ordinament ġuridiku fejn il-kumpannija tkun inkorporata, u mhux fuq in-nazzjonalità tal-azzjonisti tagħha.

(ara l-punti 21, 25, 26, 31, 32, 35, 40, 42 u d-dispożittiv)